ai4bharat/Pralekha huggingface dataset:
సూక్ష్మ, లఘు, మధ్య తరహా సంస్థల మంత్రిత్వ శాఖష్
మహిళల యాజమాన్యంలోని ఎంఎస్ఎంఈల కోసం క్రెడిట్ పథకాలు
03.08.2022 నాటికి ఎంఎస్ఎంఈ మంత్రిత్వ శాఖ యొక్క ఉద్యం రిజిస్ట్రేషన్ పోర్టల్లో నమోదు చేయబడిన మొత్తం 99,58,903 ఎంఎస్ఎంఈ లలో 17,96,408 మంది మహిళలు సూక్ష్మ, చిన్న, మధ్యతరహా పరిశ్రమలు కలిగి ఉన్నారు.
ఎంఎస్ఎంఈ మంత్రిత్వ శాఖ రెండు ప్రధాన క్రెడిట్ పథకాలను అమలు చేస్తుంది. మైక్రో & స్మాల్ ఎంటర్ప్రైజెస్ కోసం ప్రధానమంత్రి ఉపాధి కల్పన కార్యక్రమం  మరియు క్రెడిట్ గ్యారెంటీ స్కీమ్ . 2008-09లో ప్రధానమంత్రి ఉపాధి కల్పన కార్యక్రమం ప్రారంభించినప్పటి నుండి, 02.08.2022 నాటికి, మొత్తం 2,50,319 మంది మహిళా పారిశ్రామికవేత్తలకు సహాయం అందించబడింది. 2000లో క్రెడిట్ గ్యారెంటీ స్కీమ్ ప్రారంభం నాటినుంచి, 30.06.2022 నాటి వరకు మొత్తం 11,92,689 మంది మహిళా పారిశ్రామికవేత్తలకు మైక్రో & స్మాల్ ఎంటర్ప్రైజెస్కు గ్యారెంటీ అందించబడింది.
మహిళలతో సహా సూక్ష్మ & చిన్న పరిశ్రమలకు అనుషంగిక ఉచిత క్రెడిట్ని అందించడానికి ప్రభుత్వం 2000 నుండి, మైక్రో & స్మాల్ ఎంటర్ప్రైజెస్ కోసం క్రెడిట్ గ్యారెంటీ స్కీమ్ ని అమలు చేస్తోంది. ఈ పథకం కింద మహిళా సంస్థలకు 5% అదనపు హామీ కవరేజీ లభిస్తుంది. రూ. 5 లక్షల నుండి రూ.50 లక్షల కంటే ఎక్కువ రుణాలు పొందిన మహిళలకు 0.15% అదనపు రాయితీలు లభిస్తాయి.
సూక్ష్మ చిన్న మరియు మధ్య తరహా పరిశ్రమల శాఖ సహాయ మంత్రి శ్రీ భాను ప్రతాప్ సింగ్ వర్మ రాజ్యసభలో లిఖితపూర్వక సమాధానంలో ఈ సమాధానం ఇచ్చారు.
రక్షణ మంత్రిత్వ శాఖ
ఎంక్యూ-9బి డ్రోన్ల కొనుగోలు: ఊహాజనిత వార్తలను నమ్మొద్దు
దేశ రక్షణ పరికరాల కొనుగోలు మండలి , ఈ నెల 15న, రిమోట్ పద్ధతిలో నిర్వహించే ఎయిర్క్రాఫ్ట్ వ్యవస్థల  కొనుగోలుకు  ఆమోదం తెలిపింది. 31 ఎంక్యూ-9బి  హై ఆల్టిట్యూడ్ లాంగ్ ఎండ్యూరెన్స్  ఆర్పీఏఎస్ల కోసం వచ్చిన ప్రతిపాదనను ఆమోదించింది. విదేశీ రక్షణ పరికరాల అమ్మకాలు  మార్గం ద్వారా సైనిక అవసరాల కోసం అమెరికా నుంచి ఈ కొనుగోళ్లు చేస్తారు. అనుబంధ పరికరాలతో పాటు సేకరించాల్సిన యూఏవీల సంఖ్య కూడా ఏవోఎన్లో ఉంది.
అమెరికా ప్రభుత్వం అంచనా వేసిన 3,072 మిలియన్ డాలర్ల వ్యయానికి అనుగుణంగా ఏవోఎన్ ఉంది. అమెరికా ప్రభుత్వం నుంచి విధానపరమైన ఆమోదం లభించిన తర్వాత తుది ధర నిర్ణయిస్తారు. రక్షణ మంత్రిత్వ శాఖ , ఇతర దేశాలకు జనరల్ అటామిక్స్ను  అందించే అత్యుత్తమ ధరతో కొనుగోలు వ్యయాన్ని పోల్చి చూస్తుంది. ఈ కొనుగోళ్ల ప్రక్రియ కొనసాగుతోంది, ముందుగా నిర్దేశించిన విధానం ప్రకారం పూర్తవుతుంది.
ఎఫ్ఎంఎస్ విధానంలో, అమెరికా ప్రభుత్వానికి అభ్యర్థన లేఖ  పంపుతారు. అందులో, సైనిక అవసరాలు, పరికరాల వివరాలు, సేకరణ నిబంధనలు ఉంటాయి. ఎల్వోఆర్ ఆధారంగా, అమెరికా ప్రభుత్వం & భారత రక్షణ శాఖ ఆఫర్ & అంగీకార లేఖను  ఖరారు చేస్తాయి. అమెరికా ప్రభుత్వం అందించే ధర, నిబంధనలకు అనుగుణంగా పరికరాల వ్యయం, సేకరణ నిబంధనలను చర్చల ద్వారా ఖరారు చేస్తారు.
పరికరాల ధర, కొనుగోలు నిబంధనల గురించి సామాజిక మాధ్యమల్లో కొన్ని ఊహాజనిత వార్తలు వచ్చాయి. ఇవి అనాలోచితమైనవి, వేరే ఉద్దేశాలతో, సేకరణ ప్రక్రియను నిర్వీర్యం చేసే లక్ష్యంతో ఉన్నాయి. కొనుగోలు ధర, ఇతర నిబంధనలు, షరతులు ఇంకా ఖరారు కాలేదు. చర్చల ద్వారా ఖరారు అవుతాయి. ఈ విషయంలో, సాయుధ బలగాల నైతికతపై, కొనుగోలు ప్రక్రియపై ప్రతికూల ప్రభాం చూపే తప్పుడు వార్తలు/తప్పుడు సమాచారాన్ని వ్యాప్తి చేయవద్దని ప్రజలకు విజ్ఞప్తి.
మహిళా, శిశు అభివృద్ధి మంత్రిత్వ శాఖ
మహిళా భద్రత, రక్షణ మరియు సాధికారత అంశాలను పటిష్టపరిచే లక్ష్యంతో చేపట్టిన 'మిషన్ శక్తి' పథకానికి సంబంధించి వివరణాత్మక మార్గదర్శకాలను విడుదల చేసిన మహిళా, శిశు అభివృద్ధి మంత్రిత్వ శాఖ
మహిళా మరియు శిశు అభివృద్ధి మంత్రిత్వ శాఖ ‘మిషన్ శక్తి’ పథకానికి వివరణాత్మక మార్గదర్శకాలను విడుదల చేసింది.
భారత ప్రభుత్వం 15వ ఆర్థిక సంఘం కాలంలో 202l-22 నుండి 2025-26 వరకు అమలుకు సంబంధించింది. మహిళల భద్రత, రక్షణ మరియు సాధికారత సమగ్ర మహిళా సాధికారత కార్యక్రమంగా 'మిషన్ శక్తి' ప్రారంభించింది. ‘మిషన్ శక్తి’ నిబంధనలు 01.04.2022 నుండి అమలులోకి వస్తాయి. ‘మిషన్ శక్తి’ అనేది మిషన్ మోడ్లో మహిళల భద్రత, రక్షణ మరియు సాధికారత అంశాలను బలోపేతం చేయడానికి ఉద్దేశించిన పథకం. ఇది జీవిత-చక్ర నిరంతర ప్రాతిపదికన మహిళలను ప్రభావితం చేసే సమస్యలను పరిష్కరించడం ద్వారాను మరియు సంఘటితం మరియు పౌర-యాజమాన్యం ద్వారాను దేశ నిర్మాణంలో సమాన భాగస్వాములను చేయడం ద్వారా "మహిళల నేతృత్వంలోని అభివృద్ధి" కోసం ప్రభుత్వ నిబద్ధతను గ్రహించేలా ప్రయత్నిస్తుంది.
హింస. బెదిరింపులు లేని వాతావరణంలో వారి మనస్సు, వ్యక్తిగతంగా స్వేచ్ఛగా ఎంపిక చేసుకునేటటువంటి స్త్రీలను ఆర్థికంగా శక్తివంతం చేసేందుకు ఈ పథకం ప్రయత్నిస్తుంది. నైపుణ్యాభివృద్ధి, సామర్థ్య పెంపుదల, ఆర్థిక అక్షరాస్యత, సూక్ష్మ రుణాల ప్రాప్తి మొదలైన వాటిని ప్రోత్సహించడం ద్వారా మహిళలపై సంరక్షణ భారాన్ని తగ్గించడం, మహిళా శ్రామిక శక్తి భాగస్వామ్యాన్ని పెంచడానికి కూడా ఇది ప్రయత్నిస్తుంది. 'మిషన్ శక్తి'కి రెండు ఉప పథకాలు ఉన్నాయి - 'సంబల్' మరియు 'సామర్త్య'. "సంబల్" ఉప పథకం మహిళల భద్రత మరియు రక్షణ కోసం అయితే, "సామర్త్య" ఉప పథకం మహిళల సాధికారతకు సంబంధించినది. 'సంబల్' సబ్-స్కీమ్ యొక్క భాగాలు వన్ స్టాప్ సెంటర్ , ఉమెన్ హెల్ప్లైన్  పూర్వపు పథకాలను కలిగి ఉంటాయి. నారీ అదాలత్ల యొక్క కొత్త భాగంతో బేటీ బచావో బేటీ పడావో  - సమాజంలో, కుటుంబాలలో ప్రత్యామ్నాయ వివాద పరిష్కారం మరియు లింగ న్యాయాన్ని ప్రోత్సహించడానికి మరియు సులభతరం చేయడానికి మహిళా సమిష్టి వంటివి కలిగి ఉంటుంది. 'సామర్త్య' ఉప-పథకంలో ఉజ్వల, స్వధార్ గ్రే మరియు వర్కింగ్ ఉమెన్ హాస్టల్ పూర్వపు పథకాలను మార్పులతో చేర్చబడ్డాయి. దీనికి తోడు పని చేసే తల్లుల పిల్లల కోసం నేషనల్ క్రెచ్ స్కీమ్ మరియు ఐసీడీఎస్ గోడుగు కింద ప్రధాన మంత్రి మాతృ వందన యోజన  యొక్క ప్రస్తుత పథకాలు కూడా ఇప్పుడు సమర్థ్యలో చేర్చబడ్డాయి. సమర్థ పథకంలో ఆర్థిక సాధికారత కోసం గ్యాప్ ఫండింగ్ యొక్క కొత్త భాగం కూడా జోడించబడింది. 'మిషన్ శక్తి' పథకం యొక్క వివరణాత్మక మార్గదర్శకాలు ఈ కింది లింకులో అంబాటులో ఉన్నాయి:
https://wcd.nic.in/acts/mission-shakti-guidelines-implementation-during-15th-finance-commission-period-2021-22-2025-26
ప్రధాన మంత్రి కార్యాలయం
దేశీయం గా రూపొందించిన ‘ఐఎన్ఎస్ విశాఖపట్నం’ ను ప్రారంభించడం పట్ల సంతోషాన్ని వ్యక్తం చేసిన ప్రధాన మంత్రి
దేశీయం గారూపొందించిన ‘ఐఎన్ఎస్ విశాఖపట్నం’ ను ఈరోజు న ప్రారంభించినందువల్ల ఈ దినాన్ని ఒక గర్వకారణమైనటువంటి దినం గా ప్రధానమంత్రి శ్రీ నరేంద్ర మోదీ అభివర్ణించారు. రక్షణ రంగాన్ని ఆధునికీకరించే ప్రయాస లుపూర్తి శక్తి తో కొనసాగుతాయి అని ఆయనపునరుద్ఘాటించారు.
ప్రధాన మంత్రి ఒకట్వీట్ లో –
‘‘రక్షణ రంగం లో స్వయంసమృద్ధం గా మారేందుకు సాగుతున్న శోధన లో ఈ రోజుభారతదేశాని కి ఒక గర్వకారణమైనటువంటి రోజు. ఐఎన్ఎస్ విశాఖపట్నం ను భారతీయ నౌకాదళానికి అప్పగించడం జరిగింది. దీనిని దేశీయం గా రూపొందించడమైంది. ఇదిమన భద్రత యంత్రాంగాన్ని పటిష్ట పరచనుంది కూడాను. రక్షణ రంగాన్ని ఆధునికీకరించే దిశ లో మన ప్రయత్నాలు పూర్తి శక్తితో కొనసాగుతాయి.’’ అని పేర్కొన్నారు.
ప్రధాన మంత్రి కార్యాలయం
‘ని-క్షయ మిత్ర’గా నమోదై తన పొదుపు సొమ్ముతో టీబీ రోగుల సంరక్షణ బాధ్యత చేపట్టిన 13 ఏళ్ల మీనాక్షి క్షత్రియకు ప్రధానమంత్రి ప్రశంసలు
ప్రధానమంత్రి శ్రీ నరేంద్ర మోదీ మధ్యప్రదేశ్కు చెందిన 13 ఏళ్ల బాలిక మీనాక్షి క్షత్రియపై ప్రశంసలు గుప్పించారు. ఈ మేరకు ఆమె ‘ని-క్షయ’ మిత్రగా నమోదు చేసుకుని, తన పొదుపు సొమ్ముతో క్షయ రోగుల సంరక్షణ బాధ్యత స్వీకరించడం ద్వారా ఆమె చూపిన విశిష్ట సేవాభావాన్ని ప్రధాని అభినందించారు.
ఈ మేరకు కేంద్ర ఆరోగ్య-కుటుంబ సంక్షేమశాఖ మంత్రి డాక్టర్ మన్సుఖ్ మాండవీయ ట్వీట్కు ప్రతిస్పందనగా ఒక ట్వీట్ ద్వారా ఇచ్చిన సందేశంలో:
“ఇది అందరూ గుర్తించాల్సిన ఔదార్యం... క్షయరహిత భారతం లక్ష్య సాధన కృషికి ఆమె సేవాభావం ఎంతగానో ఉత్తేజమిస్తుంది” అని ప్రధానమంత్రి పేర్కొన్నారు.
(
నైపుణ్యాభివృద్ధి మంత్రిత్వ శాఖ
స్కిల్ ఆఫ్ ప్రోటోటైప్ మోడలింగ్ వరల్డ్ స్కిల్స్ కాంపిటీషన్-2022 లో కాంస్య పతకాన్ని గెలుచుకున్న - శ్రీ లిఖిత్ వై.పి.
ప్రపంచ నైపుణ్యాల పోటీ 2022 లో ప్రోటోటైప్ మోడలింగ్ నైపుణ్యంలో శ్రీ లిఖిత్ వై.పి. కాంస్య పతకాన్ని గెలుచుకున్నారు. టయోటా సాంకేతిక శిక్షణా సంస్థ నుండి లిఖిత్ మెకాట్రానిక్స్లో డిప్లొమా పూర్తి చేసి, 2022 జనవరి నుండి ఈ పోటీ కోసం శిక్షణ పొందుతున్నారు. ప్రోటోటైప్ మోడలింగ్ స్కిల్ లో భారత జాతీయ నైపుణ్య పోటీ "ఇండియా స్కిల్స్-2021"ని కూడా ఆయన గెలుచుకున్నారు. వరల్డ్ స్కిల్స్ ఇంటర్నేషనల్ ప్లాట్ ఫారమ్ లో ప్రోటోటైప్ మోడలింగ్ స్కిల్ లో చీఫ్ ఎక్స్పర్ట్ అయిన టయోటా ఇండియా ఎక్స్పర్ట్ మిస్టర్ భాస్కర్ సింగ్ వద్ద ఆయన శిక్షణ పొందారు.
వరల్డ్ స్కిల్స్ కాంపిటీషన్ అనేది, వరల్డ్ స్కిల్స్ ఇంటర్నేషనల్ కు చెందిన సభ్య దేశాల మధ్య నైపుణ్యం కలిగిన యువతకు నిర్వహించే ఒక అంతర్జాతీయ పోటీ. ముందుగా నిర్ణయించిన ప్రకారం, ఈ ప్రపంచ నైపుణ్యాల పోటీ షాంఘైలో జరగాల్సి ఉంది. అయితే, అక్కడ కోవిడ్ వ్యాప్తి కారణంగా, ఈ పోటీలను 15 దేశాల్లో, 2 నెలల కాల వ్యవధిలో నిర్వహించే విధంగా మార్చడం జరిగింది. ప్రోటోటైప్ మోడలింగ్ నైపుణ్య పోటీ మొదటి దశ లో డబ్ల్యూ.ఎస్.సి.-2022 ప్రారంభమయ్యింది. డబ్ల్యూ.ఎస్.సి.- మొదటి దశ 2022 సెప్టెంబర్, 7వ తేదీ నుంచి 10వ తేదీ వరకు స్విట్జర్లాండ్ లోని బెర్న్ లో జరిగింది.
స్కిల్ డెవలప్మెంట్ & ఎంటర్ప్రెన్యూర్షిప్ మంత్రిత్వ శాఖ  ఆధ్వర్యంలోని జాతీయ నైపుణ్యాభివృద్ధి సంస్థ  కు చెందిన వరల్డ్ స్కిల్స్ ఇండియా అనే సంస్థ, భారతదేశంలో నైపుణ్య పోటీల నిర్వహణ అమలుతో పాటు, అంతర్జాతీయ నైపుణ్య పోటీల్లో భారతదేశం తరఫున ప్రాతినిధ్యం వహించే యువతకు అవసరమైన శిక్షణ నిస్తుంది.
ఆర్థిక మంత్రిత్వ శాఖ
నాగపూర్లో ఆదాయపు పన్ను శాఖ సోదాలు
నాగ్పూర్లోని ప్రముఖ వ్యక్తికి సంబంధించిన కేసులో సదరు వ్యక్తి మరియు అతని కుటుంబ సభ్యుల ప్రాంగణాలలో ఆదాయపు పన్ను శాఖ 17.09.2021న సోదాలు, జప్తు కార్యక్రమాలను నిర్వహించింది. ఈ వ్యక్తకి సంబంధించి గ్రూపు నాగపూర్ నగరంతో సహా మహారాష్ట్రలోని ఇతర ప్రాంతాలలో విద్య, గిడ్డంగులు మరియు వ్యవసాయ- వ్యాపార రంగాలలో విస్తృతంగా వ్యాపారాలను కలిగి ఉంది. ఏకకాలంలో నాగ్పూర్, ముంబయి, న్యూఢిల్లీ, కోల్కతా ప్రాంతాలతో సహా 30కి పైగా ప్రాంగణాలలో ఆదాయపన్ను శాఖ సోదాలు మరియు సర్వే కార్యకలాపాలను నిర్వహించింది. ఈ సోదాలలో ఖర్చుల్ని పెంచి చూపడం, మనీ లాండరింగ్, బోగస్ విరాళాల రశీదులు, లెక్కించబడని నగదు ఖర్చులు మొదలైన ఖాతాల యొక్క సాధారణ పుస్తకాల వెలుపల చేసిన లెక్కకు చూపని ఆర్థిక లావాదేవీలకు సంబంధించి స్పష్టమైన సాక్ష్యాలు లభించాయి. ఢిల్లీ కేంద్రంగా పని చేస్తున్న కంపెనీలను ఉపయోగించి రూ .4.00 కోట్ల మేరకు మనీలాండరింగ్ ద్వారా అసెస్సి గ్రూప్ నిర్వహిస్తున్న ట్రస్ట్ చేతిలో బోగస్ విరాళం అందుకున్న ఆధారాలు కనుగొనబడ్డాయి. అసెస్సీ యొక్క లెక్కకు చూపని ఆదాయాన్ని లాండరింగ్ చేయడం ఇది స్పష్టంగా ఈ ఆధానాలే రుజువు చేస్తున్నాయి. ట్రస్ట్ యొక్క మూడు విద్యాసంస్థలు ఖర్చులను అధికం చేసి చూపించడానికి పాల్పడ్డట్టుగా వెల్లడించిన నిర్దిష్ట ఆధారాలలో బయటకు తీయబడ్డాయి, ఇందులో ఉద్యోగులకు చెల్లించిన జీతాలు పాక్షికంగా తిరిగి నగదు రూపంలో సేకరించబడ్డాయి. గడచిన పలు ఆర్ధిక సంవత్సరాలలో సుమారు రూ.12 కోట్లకు పైగా లావాదేవీలకు సంబంధించిన ఇటువంటి ఆధారాలు కనుగొనబడ్డాయి. ఈ సోదాల నిర్వహణ సమయంలో అడ్మిషన్లను ఏర్పాటు చేయడానికి ట్రస్ట్, రసీదులను తక్కువ చేసి చూపడమే కాకుండా, కాకుండా, బ్రోకర్లకు గణనీయమైన మొత్తాలను చెల్లించినట్లు కూడా కనుగొనబడింది. అలాంటి చెల్లింపులు దాదాపు రూ .87 లక్షల వరకు ఉన్నాయి. ఇవి నగదు రూపంలో చెల్లించబడ్డాయి, కానీ పూర్తిగా లెక్కించబడలేదు.
శోధన సమయంలో లభించిన ఆధారాలు దాదాపు రూ .17 కోట్ల మేరకు అసెస్సీ గ్రూపు ఆదాయాన్ని దాచి ఉంచడాన్ని స్పష్టంగా సూచిస్తున్నాయి. సెర్చ్ ఆపరేషన్ సమయంలో దొరికిన అనేక బ్యాంక్ లాకర్లు నిషేధిత ఆదేశాల కింద ఉంచబడ్డాయి. శోధన సమయంలో సేకరించిన ఆధారాలు పరిశీలించబడుతున్నాయి మరియు తదుపరి శోధనలు జరుగుతున్నాయి.
రహదారి రవాణా, హైవేల మంత్రిత్వ శాఖ
రోడ్డు ప్రమాదాలను తగ్గించడానికి రహదారి అభివృద్ధి యొక్క అన్ని దశలలో భద్రతా ఆడిట్ తప్పనిసరి చేశాముః ఉపరితల రవాణా, రహదారుల మంత్రిత్వ శాఖ కేంద్ర మంత్రి శ్రీ నితిన్ గడ్కరీ
ప్రమాదాలను తగ్గించడానికి రహదారి అభివృద్ధి యొక్క అన్ని దశలలో భద్రతా ఆడిట్ తప్పనిసరి చేయడమైందని ఉపరితల రవాణా, రహదారులు మరియు ఎంఎస్ఎంఈ మంత్రిత్వ శాఖల మంత్రి శ్రీ నితిన్ గడ్కరీ అన్నారు. వాహనాల ప్రమాదాల నివారణ భద్రతపై వర్చువల్ విధానంలో ఢిల్లీలో ఏర్పాటు చేసిన ఒక సింపోజియంలో ఆయన ప్రసంగించారు. భారతదేశం మరియు ఇతర అభివృద్ధి చెందుతున్న దేశాలు చాలా ఎక్కువ రోడ్డు ప్రమాదాలను ఎదుర్కొంటున్నాయని అన్నారు. ప్రతి సంవత్సరం 1.5 లక్షల మంది వాహనాల ప్రమాదాల కారణంగా మరణిస్తున్నారని వివరించారు. ఇది కోవిడ్-19 మరణాల కంటే కూడా ఎక్కువ అని అన్నారు. రోడ్డు ప్రమాదాలలో మరణాలను సగానికి  తగ్గించడంతో పాటుగా, 2030 నాటికి సున్నా ప్రమాదాలు మరియు మరణాలను సాధించడంపై తాము దృష్టి సారించామని మంత్రి తెలిపారు. రోడ్డు ప్రమాదాల మరణాలలో 60 శాతం మరణాలు ద్విచక్ర వాహనదారులవే ఉంటున్నాయని మంత్రి శ్రీ గడ్కరీ వివరించారు. మోటారుసైకిల్ ట్రాఫిక్ యొక్క రక్షణ, భద్రత తక్షణావసరం అని ఆయన అన్నారు. గ్లోబల్ దృష్టాంతంలో వెహికల్ ఇంజనీరింగ్ టెక్నాలజీ చాలా వరకు పరిణతి చెందిందని, అన్ని రోడ్ ఇంజినీరింగ్ చర్యలు ప్రమాదవశాత్తుగా జరిగే రోడ్డు ప్రమాదంలో వాహనాలు నుజ్జునుజ్జు కావడాన్ని గరిష్టంగా తగ్గించి నష్ట నివారణను మెరుగు పరుస్తున్నాయని ఆయన అన్నారు. వాహన డ్రైవర్లకు శిక్షణ ఇవ్వడం, అధునాతన శిక్షణా సంస్థలు, కేంద్రాల స్థాపన యొక్క ప్రాముఖ్యతను మంత్రి ఈ సందర్భంగా నొక్కి చెప్పారు. మంచి రోడ్లు తయారు చేయడం, రహదారి మౌలిక సదుపాయాలను మెరుగుపరచడం తన నైతిక బాధ్యత అని శ్రీ గడ్కరీ అన్నారు. తమ లక్ష్యాల్ని సాధించేందుకు, అవగాహన కల్పించడానికి వాటాదారుల యొక్క సహకారం, కమ్యూనికేషన్, సమన్వయం చాలా అవసరం అని మంత్రి శ్రీ గడ్కరీ అన్నారు.
(మొత్తం ఈవెంట్ లింక్ https://youtu.be/OEkRhMItvsM
ప్రధాన మంత్రి కార్యాలయం
రాజమాత విజయ రాజే సింధియా గారికి ఆమె జయంతి నాడు శ్రద్ధాంజలి ఘటించిన ప్రధాన మంత్రి
రాజమాత విజయ రాజే సింధియా జీ జయంతి సందర్భం లో ప్రధాన మంత్రి శ్రీ నరేంద్ర మోదీ ఆమె కు శ్రద్ధాంజలి ఘటించారు. రాజమాత విజయ రాజే సింధియా గారు ధైర్య, సాహసాలకు మరియు ముందుచూపునకు మారుపేరు గా నిలచారు అని శ్రీ నరేంద్ర మోదీ అన్నారు.
ప్రధాన మంత్రి ఒక ట్వీట్ లో -
‘‘రాజమాత విజయ రాజే సింధియా జీ జయంతి సందర్భం లో ఆమె కు ఇదే శ్రద్ధాంజలి. ఆమె ధైర్య, సాహసాలకు మరియు ముందుచూపునకు మారుపేరు గా నిలచారు. ఇతరులకు సేవ చేయడం కోసం ఆవిడ తన జీవితాన్ని అంకితం చేశారు. ఆమె యొక్క అసాధారణమయినటువంటి వ్యక్తిత్వాన్ని గురించి ఇదివరకటి #MannKiBaat  కార్యక్రమాల లో భాగం అయిన ఒక కార్యక్రమం లో నేను ఏమి మాట్లాడిందీ ఇక్కడ శేర్ చేస్తున్నాను.’’ అని పేర్కొన్నారు.
నౌకారవాణా మంత్రిత్వ శాఖ
వాణిజ్య, మత్స్యకార నౌకల కోసం భారత నైరుతి జలాల్లో వేర్వేరు మార్గ వ్యవస్థ
భారతీయ జలాల్లో స్వేచ్ఛాయుత రాకపోకలపై మన నిబద్ధతను ఈ నిర్ణయం ప్రతిబింబిస్తుంది: శ్రీ మన్సుఖ్ మాండవీయ
దీర్ఘకాలంగా ఉన్న డిమాండ్ను పరిష్కరిస్తూ, భారత నైరుతి సముద్ర జలాల్లో వాణిజ్య, మత్స్యకార నౌకల రాకపోకలకు వేర్వేరు మార్గాలను కేంద్ర నౌకారవాణా మంత్రిత్వ శాఖ నిర్ణయించింది. నౌకల భద్రత, రవాణా సామర్థ్యం పెంపును దృష్టిలో పెట్టుకుని ఈ నిర్ణయం తీసుకుంది.
భారత నైరుతి తీరం చుట్టూ ఉన్న అరేబియా సముద్రం ఎప్పుడూ రద్దీగా ఉండే సముద్ర మార్గం. పెద్ద సంఖ్యలో వాణిజ్య, మత్స్యకార నౌకలు ఈ ప్రాంతంలో రాకపోకలు సాగిస్తుంటాయి. అప్పుడప్పుడు అవి ఢీకొని ఆస్తి, పర్యావరణ నష్టాలు జరుగుతుంటాయి. కొన్ని సందర్భాల్లో ప్రాణాలు కూడా పోతుంటాయి.
భారత జలాల్లో స్వేచ్ఛాయుత రాకపోకలను కల్పించడంలో తమ నిబద్ధతను ఈ నిర్ణయం చాటుతోందని కేంద్ర నౌకా రవాణా శాఖ మంత్రి  శ్రీ మన్సుఖ్ మాండవీయ చెప్పారు. "నౌకా ప్రమాదాలు జరగకుండా ఈ నిర్ణయం ఆపుతుంది. అవి సురక్షితంగా, సులభంగా రాకపోకలు సాగించవచ్చు. సముద్ర పర్యావరణ భద్రత సైతం పెరుగుతుంది. షిప్పింగ్ డైరెక్టర్ జనరల్ తీసుకున్న సానుకూల నిర్ణయమిది" అని మాండవీయ వ్యాఖ్యానించారు.
నైరుతి సముద్ర జలాల్లో మార్గ వ్యవస్థపై, నోటిఫికేషన్ "ఎం.ఎస్.నోటీస్-11 ఆఫ్ 2020"ను షిప్పింగ్ డీజీ విడుదల చేశారు. ఈ ఏడాది ఆగస్టు 1వ తేదీ నుంచి కొత్త మార్గాలు అమల్లోకి వస్తాయి.
సమాచార, ప్రసార మంత్రిత్వ శాఖ
ఇఫ్ఫి-53లో తొలిసారిగా ఏర్పాటు చేసిన చలనచిత్ర సాంకేతికత ప్రదర్శనను ప్రారంభించిన కేంద్ర మంత్రి అనురాగ్ ఠాకూర్
సినిమాల నిర్మాణం కోసం ఉపయోగించే అత్యాధునిక పరికరాలను ప్రదర్శించిన ప్రముఖ తయారీ సంస్థలు
గోవాలో జరిగిన ఇఫ్ఫి 2022లో చలనచిత్ర కళ/సినిమా, నిర్మాణ సౌందర్యానికి సంబంధించిన సాంకేతికత, వివిధ అంశాలను ప్రదర్శించే చలనచిత్ర సాంకేతికత ప్రదర్శనను కేంద్ర సమాచార, ప్రసారాల శాఖ మంత్రి అనురాగ్ సింగ్ ఠాకూర్ ఈ రోజు  ప్రారంభించారు. ఇఫ్ఫిలో ఈ తరహా ప్రదర్శన ఇదే తొలిసారి. ప్రదర్శన ప్రారంభోత్సవం తర్వాత, వివిధ స్టాల్స్, అత్యాధునిక పరికరాలు, సాంకేతికతలను మంత్రి పరిశీలించారు. ఆయా పరికరాలను ధరించి స్వయంగా అనుభూతి పొందారు.
ఇఫ్ఫిలో ఏర్పాటు చేసిన చలనచిత్ర సాంకేతికత ప్రదర్శనను ప్రారంభించిన కేంద్ర మంత్రి అనురాగ్ ఠాకూర్
ఇఫ్ఫి-53లో ఏర్పాటు చేసిన చలనచిత్ర సాంకేతికత ప్రదర్శనలో చలనచిత్ర కళ/సినిమా, నిర్మాణ సౌందర్యానికి సంబంధించిన సాంకేతికత, వివిధ అంశాలను ప్రదర్శించారు. చలనచిత్ర కళ, నిర్మాణ సౌందర్యం, వివిధ అంశాలు కలిసి వీక్షకులకు గొప్ప అనుభవాన్ని మిగల్చడంలో సాంకేతికత ఎలా పని చేస్తుందన్న విషయాలను ఈ ప్రదర్శనకు హాజరైన చలనచిత్ర ఔత్సాహికులకు వివరించారు.
(“సినీ నిర్మాణానికి సంబంధించిన అత్యుత్తమ సాంకేతికతను చిత్ర వేడుకల్లో భాగంగా చలనచిత్ర సాంకేతికత తొలి ప్రదర్శన తీసుకు వచ్చింది. కొత్తగా వచ్చిన సాంకేతికత గురించి తెలుసుకోవడానికి చలనచిత్ర విద్యార్థులు, నిపుణులకు ఇది సువర్ణ అవకాశం” అని ఎఫ్టీఐఐ డైరెక్టర్ సందీప్ షా హరే చెప్పారు.
ఈ ప్రదర్శన ఏర్పాటు చేసిన ఫుట్బాల్ మైదానం కళ అకాడమీని ఆనుకుని ఉంది. నవంబర్ 21-27, 2022 తేదీల్లో ఉదయం 11 గంటల నుంచి సాయంత్రం 7 గంటల వరకు తెరిచి ఉంచుతారు.
ప్రముఖ సినీ పరికరాల తయారీ సంస్థలైన సోనీ, కెనాన్, జీస్, రెడ్, లైకా, అల్టాస్, డీజో, అపుచర్ లైట్స్, హన్స సినీ ఎక్విప్మెంట్ ఈ ప్రదర్శనలో పాల్గొంటున్నాయి. ప్రస్తుత సినిమాల నిర్మాణంలో నిపుణులు ఉపయోగిస్తున్న అత్యాధునిక పరికరాలను వారు ప్రదర్శిస్తున్నారు. కెమెరాలు, లెన్స్లు, లైట్లు, గ్రిప్లు, కలర్ గ్రేడింగ్ సాఫ్ట్వేర్, యానిమేషన్, వీఎఫ్ఎక్స్, ఏఆర్, వీఆర్, ఆడియో మానిటర్లు, అకౌస్టిక్స్, రియల్ టైమ్ డబ్బింగ్, టాక్-బ్యాక్లు, ప్రిజర్వేషన్, రిస్టోరేషన్ మొదలైన వాటిని ప్రదర్శనలో ఉంచారు. 7000 చ.మీ. విస్తీర్ణంలో ఉన్న ప్రదర్శనశాలలో స్టాల్స్తో పాటు, చర్చలు, వివిధ కార్యక్రమాల కోసం ప్రత్యేక స్థలాలను కూడా కేటాయించారు.
వ్యవసాయ మంత్రిత్వ శాఖ
ముడి జనుముకు 2022-23 సీజను కు గాను కనీస మద్దతు ధర కు ఆమోదం తెలిపినమంత్రివర్గం
ప్రధాన మంత్రి శ్రీ నరేంద్ర మోదీ అధ్యక్షత న ఈ రోజు న సమావేశమైన ఆర్థిక వ్యవహారాల మంత్రివర్గ సంఘం  ముడి జనుము కు 2022-23 సీజను కు గాను కనీస మద్దతు ధర  కి ఆమోదాన్ని తెలిపింది. వ్యవసాయ వ్యయాలు మరియు ధరల సంఘం చేసిన సిఫారసుల ఆధారం గా ఈ ఆమోదాన్ని తెలపడమైంది.
ముడి జనుము  యొక్క కనీస సమర్థన ధర ను ప్రతి ఒక్క క్వింటాలు కు 4750 రూపాయలు గా నిర్ధారించడం జరిగింది. ఇది ఉత్పాదన యొక్క ఆల్ ఇండియా వెయిటెడ్ ఏవరేజ్ కాస్ట్ పైన 60.53 శాతం లాభానికి పూచీ పడుతున్నది. 2022-23 సీజను కోసం ముడి జనుము కు ప్రకటించిన అటువంటి ఎమ్ఎస్ పి బడ్జెటు 2018-19 లో ప్రభుత్వం ద్వారా ప్రకటించిన ఆల్ ఇండియా వెయిటెడ్ ఏవరేజ్ కాస్ట్ కంటే తక్కువ లో తక్కువ 1.5 రెట్ల స్థాయి లో ఎమ్ఎస్ పి ని ఖరారు చేయాలి అనేటటువంటి సిద్ధాంతాని కి అనుగుణం గా ఉన్నది.
ఇది లాభం రూపం లో కనీసం 50 శాతాని కి బరోసా ను కల్పిస్తుంది. ఇది జనుము ను పండించే వారి కి మెరుగైన ప్రతిఫలాని కి పూచీ పడేటటువంటి చర్య మాత్రమే కాకుండా నాణ్యమైన జనప నార ను ప్రోత్సహించే దిశ లో మహత్త్వపూర్ణమైన, ప్రగతిశీలమైన నిర్ణయాల లోనూ ఒకటి గా ఉంది.
ధర పరం గా సమర్ధన కార్యకలాపాల ను చేపట్టడం కోసం కేంద్ర ప్రభుత్వ నోడల్ ఏజెన్సీ గా పని చేయడాన్ని జూట్ కార్పొరేశన్ ఆఫ్ ఇండియా  కొనసాగించనుంది. మరి ఈ తరహా కార్యకలాపాల నిర్వహణ లో ఏ వైనా నష్టాలు వచ్చాయి అంటే గనక కేంద్ర ప్రభుత్వం పూర్తి స్థాయి లో చెల్లించి భర్తీ చేస్తుంది.
హోం మంత్రిత్వ శాఖ
ప్రధానమంత్రి నరేంద్ర మోదీ 'అగ్నిపథ్ పథకం' ప్రకటించిన నేపథ్యంలో, అందులో నియాకమై నాలుగేళ్లు విజయవంతంగా పూర్తి చేసుకున్న అగ్నివీరులను సీఏపీఎఫ్, అస్సాం రైఫిల్స్లో నియమించుకోవాలని కేంద్ర హోం మంత్రిత్వ శాఖ నిర్ణయం.
సీఏపీఎఫ్లు, అస్సాం రైఫిల్స్లో నియామకం కోసు ఈ పథకం కింద నాలుగేళ్లు పూర్తి చేసిన అగ్నివీర్లకు ప్రాధాన్యత ఇవ్వాలని కేంద్ర హోం శాఖ నిర్ణయం.
హోం వ్యవహారాల మంత్రిత్వ శాఖ యొక్క ఈ నిర్ణయంతో, ప్రధాన మంత్రి శ్రీ నరేంద్ర మోదీ మార్గదర్శకత్వంలో, 'అగ్నిపథ్ యోజన' కింద శిక్షణ పొందిన యువత దేశ సేవకు, భద్రతకు తోడ్పడేందుకు నేటి నిర్ణయం ఆధారంగా ఒక వివరణాత్మక ప్రణాళికను సిద్ధం.
ప్రధాన మంత్రి శ్రీ నరేంద్ర మోదీ 'అగ్నిపథ్ స్కీమ్'ను ప్రకటించిన నేపథ్యంలో, సీఏపీఎఫ్లు, అస్సాం రైఫిల్స్లో నియామకం కోసం ఈ పథకం కింద నాలుగేళ్లు పూర్తి చేసుకున్న అగ్నివీర్లకు ప్రాధాన్యత ఇవ్వాలని కేంద్ర హోం మంత్రిత్వ శాఖ నేడు నిర్ణయించింది.
యువత ఉజ్వల భవిష్యత్తు కోసం ప్రధానమంత్రి నరేంద్ర మోదీ తీసుకున్న దార్శనికతతో కూడిన, స్వాగతించే నిర్ణయమే 'అగ్నిపథ్ యోజన' అని కేంద్ర హోంమంత్రి కార్యాలయం ట్వీట్లో ద్వారా పేర్కొంది. సీఏపీఎఫ్లు, అస్సాం రైఫిల్స్లో నియామకం కోసం ఈ పథకం కింద నాలుగు సంవత్సరాలు పూర్తి చేసిన అగ్నివీర్లుకు ప్రాధాన్యత ఇవ్వనున్నారు.
ప్రధాన మంత్రి నరేంద్ర మోదీ మార్గదర్శకత్వంలో, హోం వ్యవహారాల మంత్రిత్వ శాఖ తీసుకున్న ఈ నిర్ణయంతో 'అగ్నిపథ్ యోజన' కింద శిక్షణ పొందిన యువత దేశ సేవకు, భద్రతకు దోహదపడతారని కేంద్ర హోం మంత్రి కార్యాలయం పేర్కొంది. నేటి నిర్ణయం ఆధారంగా ఒక వివరణాత్మక ప్రణాళికను సిద్ధం చేయడం ప్రారంభించబడింది.
ఎలక్ట్రానిక్స్ అండ్ ఇన్ ఫర్మేశన్ టెక్నాలజీ మంత్రిత్వ శాఖ
న్యూఢిల్లీలోని ఎలక్ట్రానిక్స్ నికేతన్లో స్వచ్ఛతా హి సేవా కార్యకలాపాలు
ఎలక్ట్రానిక్స్ & ఇన్ఫర్మేషన్ టెక్నాలజీ మంత్రిత్వ శాఖ  2 అక్టోబర్ 2023న ఎలక్ట్రానిక్స్ నికేతన్,ఎంఇఐటివైలో ఎంతో ఉత్సాహంతో ప్రత్యేక కార్యక్రమాన్ని  నిర్వహించింది. ఇందులో ఎంఇఐటివైకు చెందిన 400 కంటే ఎక్కువ మంది అధికారులు, సిసిఏ, ఐసిఈఆర్టి, ఎస్టిక్యూసి, ఎన్ఐసి, యూఐడిఏఐ, ఎన్ఐఈఎల్ఐటి, ఎస్టిపిఐ, ఈఆర్ఎన్ఈటి, ఎస్టిపిఐ, ఈఆర్ఎన్ఈటి ఇండియా, ఎన్ఐఎక్స్ఐ, ఎన్ఐసిఎస్ఐ,సి-డాక్,మైగవ్,ఎన్ఇజిడి,డిఐసి,సిఎస్సి వంటి స్వయంప్రతిపత్తి/అటాచ్డ్ కార్యాలయాలు మరియు ఢిల్లీలో ఉన్న సిఐఎస్ఎఫ్ మరియు ఎన్సిఆర్ ఎలక్ట్రానిక్స్ నికేతన్ బిల్డింగ్లో ఉదయం 7.30 గంటలకు సమావేశమై కింది కార్యక్రమాలలో పాల్గొన్నారు:
- కార్యక్రమంలో పాల్గొన్నవారందరూ స్వచ్ఛతా ప్రతిజ్ఞ చేశారు
- ఈ-వ్యర్థాలపై అవగాహన మరియు పారవేయడంపై ఉపన్యాసం నిర్వహించబడింది.
- సింగిల్ యూజ్ ప్లాస్టిక్స్ మరియు చెత్త పారవేయడం వంటి వాటిపై అవగాహన కల్పించడం కోసం ఎంఇఐటివై అధికారులచే నూక్కడ్ నాటక్ ప్రదర్శించబడింది.
- ప్రేక్షకుల్లో దేశభక్తి, పరిశుభ్రత భావాలను పెంపొందించేందుకు జానపద నృత్యం నిర్వహించారు.
- భవన ప్రాంగణంలో మొక్కలు నాటే కార్యక్రమంలో అదనపు కార్యదర్శి, సీఈవో, యూఐడీఏఐ, ఇతర అధికారులు పాల్గొన్నారు.
- పాల్గొన్న వారందరూ "శ్రమదాన్" మరియు "ఫిట్ ఇండియా రన్"లో పాల్గొన్నారు. అలాగే ఎలక్ట్రానిక్స్ నికేతన్ బిల్డింగ్ నుండి ప్రగతి విహార్ హాస్టల్ వరకు ఫ్లాగ్ రన్ మరియు ఆ ప్రాంతంలో మరియు చుట్టుపక్కల చెత్తను శుభ్రం చేశారు.
- తిరిగి వచ్చిన వారంతా స్వచ్ఛతా కటౌట్లతో సెల్ఫీ తీసుకున్నారు.
- స్వచ్ఛతా హి సేవపై వివిధ బ్యానర్లు, పోస్టర్లు ప్రముఖంగా ప్రదర్శించారు.
ఈ సందర్భంగా ఈవెంట్కు సంబంధించిన ఫోటోలు, వీడియోలు తీసి అప్లోడ్ చేశారు.ఎంఇఐటివై మరియు దాని సంస్థల ద్వారా రోజువారీ ప్రాతిపదికన దశలవారీగా, మొత్తం కార్యాలయ ప్రాంగణం లోపల/బయట మరియు చుట్టూ శుభ్రపరిచే కార్యకలాపాలు కూడా ముమ్మరం చేయబడ్డాయి. నిర్వహించిన కార్యకలాపాలు క్రింద ఇవ్వబడ్డాయి: -
ఎంఇఐటివై మరియు దాని సంస్థల మొత్తం భవనంలో మరియు చుట్టుపక్కల సాధారణ శుభ్రత దశలవారీగా జరిగింది.
భవనం ప్రాంగణం లోపల మరియు వెలుపల అవసరమైన చోట మరమ్మతులు మరియు నిర్వహణ చేపట్టారు.
పాత/ఉపయోగించని ఫైల్లు/రిజిస్టర్లతో పాటు ఉపయోగించని వాటిని తొలగించడం మరియు పాత/ఉపయోగించని ఫర్నిచర్ మరియు ఇతర వస్తువులను తొలగించడం జరిగింది.
గడ్డిని కత్తిరించడం మరియు వ్యర్థ పదార్థాలను తొలగించడం జరిగింది.
ఎంఇఐటివై మరియు దాని సంస్థల కార్యాలయాలు/భవనాలను శుభ్రం చేయడానికి ప్రత్యేక డ్రైవ్ జరిగింది.
ఆర్థిక మంత్రిత్వ శాఖ
2022-23 ఆర్థిక సంవత్సరానికి భారత ప్రభుత్వ  ఆదాయ-వ్యయ పద్దులు
2022-23 ఆర్థిక సంవత్సరానికి కేంద్ర ప్రభుత్వ  ఆదాయ-వ్యయ పద్దుల లెక్కలు తేలాయి. వాటిలో ముఖ్యాంశాలు ఈ కింది విధంగా ఉన్నాయి: -
2022-23లో, భారత ప్రభుత్వానికి ₹24,55,706 కోట్ల  ఆదాయం వచ్చింది. ఇందులో ₹20,97,368 కోట్లు పన్ను ఆదాయం , ₹2,86,151 కోట్లు పన్నేతర ఆదాయం, ₹72,187 కోట్లు రుణేతర మూలధన రసీదులు కలిసి ఉన్నాయి. రుణేతర మూలధన రసీదుల్లో రుణాల రికవరీ , ఇతరత్రా మూలధన రశీదులు  ఉన్నాయి. సమీక్ష కాలం వరకు, పన్నుల్లో వాటా రూపంలో రాష్ట్ర ప్రభుత్వాలకు ₹9,48,406 కోట్లను కేంద్ర ప్రభుత్వం బదిలీ చేసింది, గత సంవత్సరం కంటే ఇది ₹50,015 కోట్లు ఎక్కువ.
భారత ప్రభుత్వం చేసిన మొత్తం వ్యయం ₹41,88,837 కోట్లు . ఇందులో ₹34,52,518 కోట్లు రెవెన్యూ ఖాతా ద్వారా, ₹7,36,319 కోట్లు మూలధన ఖాతా ద్వారా ఖర్చయ్యాయి. మొత్తం రెవెన్యూ వ్యయంలో, ₹9,28,424 కోట్లు వడ్డీ చెల్లింపుల ఖాతా కింద, ₹5,30,959 కోట్లు ప్రధాన రాయితీల ఖాతా కింద ఉన్నాయి.
ప్రధాన మంత్రి కార్యాలయం
గడచిన 9 సంవత్సరాలు మౌలిక సదుపాయాల కుసంబంధించిన అన్ని రంగాల లో పరివర్తనాత్మకం గా నిలచాయి: ప్రధాన మంత్రి
జాతీయ రాజమార్గాల లో 2014 వ సంవత్సరం తరువాత 53,868 కిలోమీటర్ లకు పైగా విస్తరణ చోటు చేసుకోవడాన్ని గురించి కేంద్ర మంత్రి శ్రీ నితిన్ గడ్ కరీ చేసిన ఒక ట్వీట్ ను ప్రధాన మంత్రి శ్రీ నరేంద్ర మోదీ శేర్ చేశారు.
ఈ కార్యసాధన ను ప్రధాన మంత్రి ప్రశంసిస్తూ ఒక ట్వీట్ లో,
‘‘మౌలిక సదుపాయాల కు సంబంధించిన అన్ని రంగాల లో గడచిన 9 సంవత్సరాలు పరివర్తనాత్మకం గా నిలచాయి. మెరుగైన రహదారి సంధానం ఆర్థిక వ్యవస్థ లోని అన్య కీలక రంగాల ను ఎంతగానో బలపరచింది.’’ అని పేర్కొన్నారు.